ai4bharat/Pralekha huggingface dataset:
سماجی انصاف اور تفویض اختیارات کی وزارت
جناب رام داس اٹھاولے نے ایکم فیسٹ کا دورہ کیا سترہ ریاستوں کے دِویانگوں اور فنکاروں نیز صنعت کاروں نے اس ایک ہفتہ طویل میلے میں اپنی مہارت اورمصنوعات کی نمائش کی ہے
نئیدہلی 05مارچ 2020۔سماجی انصاف اور تفویض اختیارات کے وزیر مملکت جناب رام داس اٹھاولے نے ایک ہفتہ طویل نمائش اور میلے ’’ ایکم فیسٹ‘‘ کاآج دورہ کیا۔یہ نمائش سماجی انصاف اورتفویض اختیارات کی وزارت کے تحت نیشنل ہینڈی کیپڈ فائننس ڈیولپمنٹ کارپوریشن  نے نئی دہلی کے کناٹ پلیس کے قریب باباکھڑک سنگھ مارگ میں اسٹیٹ امپوریا کامپلیکس میں منعقد کی ہے۔ انہوں نے دویانگ فنکارو ں اورصنعت کاروں کے اسٹالوں کا دورہ کیا ، جو پورے بھارت سے اپنی مصنوعات کی نمائش کے لئے یہاں آئے ہیں۔ان مصنوعات میں دستکاری ، ہینڈ لوم ،کشیدہ کاری اور ڈرائی فروٹس وغیرہ شامل ہیں۔سترہ ریاستوں اور مرکز کے زیر انتظام علاقوں کے تقریباََ 82 دویانگ فنکاراور صنعت کار اپنی مصنوعات کی نمائش کررہے ہیں۔ ان میں 44 مرد اور 38 خاتون دویانگ فنکار اور صنعت کار شامل ہیں۔ یہ میلہ عوام کے لئے دو مارچ سے 9 مارچ 2020 تک صبح گیارہ بجے سے رات 9 بجے تک کھلا رہے گا۔
ایکم فیسٹ کے اسٹالوں میں بہت سے زمرے کی مصنوعات شامل ہیں۔جیسے گھر کی سجاوٹ اور طرز زندگی ، ٹیکسٹائل ،اسٹیشنری اور ماحول دوست مصنوعات ، پیکٹ بند خوراک اور کیمیاتی مصنوعات ، کھلونے اور تحائف اور ذاتی استعمال کا سامان مثلاََ زیورات اور کلچ بیگ وغیرہ ۔ میلے کی کچھ زائد خصوصیات میں دویانگ پیشہ ور افراد کی طرف سے قسمت سے متعلق صلاح ومشورے اور پیرو ں کی مالش وغیرہ ۔اس میلے میں بہت سی سرگرمیوں کا انتظام کیا گیا ہے ۔مثلاََ ثقافتی پروگرام ، جن میں دویانگ فنکاروں اور معروف پیشہ ور افراد کی طرف سے پیش کئے جانے والے مندرجہ ذیل پروگرام شامل ہیں:
|
|
تاریخ
|
|

|
|
|
|
02.03.2020
|
|
الپنا گروپ اور اویک بنرجی کی پرفارمنس
|
|
|
|
03.03.2020
|
|
پنجابی نائٹ
|
|
|
|
04.03.2020
|
|
صوفی نائٹ
|
|
|
|
05.03.2020
|
|
بالی ووڈ نائٹ
|
|
|
|
06.03.2020
|
|
کروکے نائٹ
|
|
|
|
07.03.2020
|
|
راک نائٹ
|
|
|
|
08.03.2020
|
|
کلرس آف انڈیا : پھولوں کی ہولی
|
|
ایکم فیسٹ میں جموں وکشمیر سے پوڈوچیری اور ناگالینڈسے گجرات تک کے دویانگ صنعت کار وں اور فنکاروں کو مدعو کیا گیا ہے۔اس میں جموں وکشمیر اور شمال مشرق کی مصنوعات رکھی گئی ہیں، جن میں دستکاری ، ہینڈ لوم ،کشیدہ کاری اور ڈرائی فروٹس وغیرہ شامل ہیں۔
ایکم فیسٹ کا افتتاح 2 مارچ 2020 کو کیا گیا تھا ، جو 9 مارچ 2020 تک جاری رہے گا۔اس موقع پر سماجی انصاف اور تفویض اختیارات کے مرکزی وزیر جناب تھاورچند گہلوت ،سڑک ٹرانسپورٹ اور مکانات نیز بہت چھوٹی ،چھوٹی اوردرمیانہ درجے کی صنعتوں کے مرکزی وزیر جناب نتن جے رام گڈکری اور خواتین اور بچوںکی ترقی نیز ٹیکسٹائل کی وزیر محترمہ اسمرتی زوبن ایرانی ،سماجی انصاف اورتفویض اختیارات کے وزرائے مملکت جناب کرشن پال گرجر او ر جناب رتن لال کٹاریا بھی موجود تھے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-1057
(Visitor Counter : 57
سائنس اور ٹیکنالوجی کی وزارت
انسپائر ایوارڈز - مانک کی قومی سطح کی نمائش میں پورے بھارت کے طلبا کی اختراعات پیش کی گئیں
نئی دہلی،04 ستمبر ،2021 / انسپائر ایوارڈز مانک کے لیے قومی سطح کی 8 ویں نمائش اور پروجیکٹ مقابلہ جس کا انعقاد آج کیا گیا اس میں ملک کی مختلف ریاستیں اور مرکز کے زیر انتظام علاقوں کی نمائندگی کرنے والے 581 طلبا کے نت نئے خیالات کی نمائش کی گئی ۔
حکومت ہند کے سائنس و ٹکنالوجی کے محکمے کی سکریٹری ڈاکٹر رینو سوروپ نے سبھی شرکاء کو مبارکباد دی اور کہا کہ ملک میں نوجوان اختراع کاروں کی تخلیقی صلاحیتوں کو پروان چڑھانے کے لیے ایک بڑا معاشی نظام تشکیل دیا ہے۔ نوجوان اختراع کاروں کے لیے اپنی صلاحیتوں کے اظہار کے لیے ایک بڑا موقع ہے ۔ اس پروگرام کا مجموعی مقصد ملک کے لاکھوں نوجوان ذہنوں کواختراع کے سائنس و ٹکنالوجی میں اختراع کے لیے ترغیب دینی ہے مانک ملک بھر طلبا کو نت نئے خیالات فراہم کرتا ہے اور ذہین طلبا کو مواصلات میں آسانی فراہم کرتا ہے ۔ یہ طلبا اپنے نت نئے خیالات پیش کرتے ہوئے ان خیالات کے بارے میں اپنے اساتذہ اور تربیت کاروں سے بات چیت کرتے ہیں اور عام لوگوں کی پریشانیاں دور کرنے میں ان کی مدد کرتے ہیں۔
این ایل ای پی سی کے آٹھویں ایڈیشن میں انسپائر ایوارڈ - مانک کے تحت منتخبہ طلبا کو 20-2019 کے مالی سال کے دوران کووڈ – 19 کی وجہ سے پچھلے سال ان سرگرمیوں کو زیر التو رکھا گیا تھا۔ 1000 سے زیادہ طلبا نے آن لائن پروگرام میں شرکت کی، جو آج سے پانچ دن تک جاری رہے گا۔
این آئی ایف، کے چیئرپرسن ڈاکٹر پی ایس گوئل نے موجودہ صدی میں اختراع کی اہمیت کو دوہرایا ۔
انسپائر ایوارڈز کی سربراہ محترمہ نمیتا گپتا نے حکومت ہند کے سائنس و ٹکنالوجی کے محکمے کے انسپائر ایوارڈز – مانک کے بارے میں بتایا کہ وبا کی وجہ سے پروگرام کو آگے لے جانے کے لیے ٹکنالوجی کے استعمال بذات خود پہلے کے ایڈیشن سے اس سال کے این ایل ای پی سی کے درمیان پوری طرح واضح فرق ہے ۔ ملک بھر کے ہزاروں طلبا ضلع ، ریاست اور قومی سطح کی نمائشوں اور پروجیکٹ مقابلوں میں حصہ لینے کے لیے اس موبائل ایپ کا استعمال کر رہے ہیں۔
این آئی ایس کے ڈائریکٹر ڈاکٹر وپن کمار نے تمام متعلقہ فریقوں کے تعاون کا اعتراف کیا جو اس طرح ہیں ریاست کے مرکزی افسران اور ضلعے کے مرکزی افسران ، اساتذہ، اسکول پرنسپل والدین ، طلبا تربیت کار، اور ڈی ایس ٹی اور این آئی ایف کی ٹیمیں۔ یہ متعلقہ فریق اجتماعی طور پر اشتراک کر رہے ہیں۔ انہوں نے حکومت ہند کے سائنس و ٹکنالوجی کے محکمے کے سابق سکریٹری پروفیسر آشوتوش شرما کا شکریہ ادا کیا کہ انہوں نے انسپائر ایوارڈز - مانک کو کامیاب بنانے کےلیے مصمم ارادہ کیا۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8668
(Visitor Counter : 183
وزارت خزانہ
6.17 فی صد کے سرکاری اسٹاک 2021 کی نیلامی کے ذریعہ فروخت  ؛ 7.27 فی صد کے سرکاری اسٹاک 2026 کی نیلامی کے ذریعہ فروخت  ؛ 7.26 فی صد کے سرکاری اسٹاک 2029 کی نیلامی کے ذریعہ فروخت  7.26 فی صد کے سرکاری اسٹاک 2039 کی نیلامی کے ذریعہ فروخت  ؛ 7.63 فی صد کے سرکاری اسٹاک 2059 کی نیلامی کے ذریعہ فروخت 
نئی دہلی، 30 اگست / نئی دلّی، 30 اگست / حکومت ہند نے قیمت کی بنیاد پر نیلامی کے ذریعے تین ہزار کروڑ روپئے کی برائے نام رقم کے لئے 6.17 فی صد کے سرکاری اسٹاک 2021 کی نیلامی کے ذریعہ فروخت  کا اعلان کیا ہے،  قیمت کی بنیاد پر نیلامی کے ذریعے تین ہزار کروڑ روپئے کی برائے نام رقم کے لئے7.27 فی صد کے سرکاری اسٹاک 2026 کی نیلامی کے ذریعہ فروخت  کا اعلان کیا ہے، قیمت کی بنیاد پر نیلامی کے ذریعے پانچ ہزار کروڑ روپئے کی برائے نام رقم کے لئے 7.26 فی صد کے سرکاری اسٹاک 2029 کی نیلامی کے ذریعہ فروخت  کا اعلان کیا ہے، قیمت کی بنیاد پر نیلامی کے ذریعے دوہزار کروڑ روپئے کی برائے نام رقم کے لئے 7.62 فی صد کے سرکاری اسٹاک 2039 کی نیلامی کے ذریعہ فروخت  کا اعلان کیا ہے، قیمت کی بنیاد پر نیلامی کے ذریعے چار ہزار کروڑ روپئے کی برائے نام رقم کے لئے 7.63 فی صد کے سرکاری اسٹاک 2059 کی نیلامی کے ذریعہ فروخت  کا اعلان کیا ہے۔ نیلامی کے لئے اعلان شدہ کل رقم 17000 کروڑ کی حد پوری ہونے کے بعد، حکومت کسی ایک یا ایک نیلامی کے لئے اضافی ایک ہزار کروڑ روپئے ان میں سے زائد نیلامیوں کے لئے ہر ایک کے لئے اضافی ایک ہزار کروڑ روپئے بر قرار رکھ سکتی ہے۔ یہ نیلامیاں کثر قیمت کے طریقہ کار کی بنیاد پر کی جائیں گی۔ یہ نیلامیاں 6 ستمبر ، 2019 ء  کو ریزرو بینک آف انڈیا، ممبئی آفس، فورٹ، ممبئی کے ذریعہ منعقد کی جائیں گی۔
حکومت ہند کے تمسکات کی نیلامی میں اسٹاک کی فروخت کی اعلان شدہ رقم کا پانچ فیصد مستحق افراد اور اداروں کو غیر مقابلہ جاتی نیلامی سہولیات کے مطابق الاٹ کیا جائے گا۔
نیلامی کے لئے بولی لگانے والے مقابلہ جاتی بولی دہندگان اور غیر مقابلہ بولی دہندگان دونوں ریزرو بینک آف انڈیا کور بینکنگ سولوشن  سسٹم پر الیکٹرانک طریقہ کار کے ذریعہ 6 ستمبر ، 2019 ء کو اندراج کر سکتے ہیں۔غیر مقابلہ جاتی بولی دہندگان صبح ساڑھے گیارہ اور بارہ بجے کے درمیان اپنا اندراج کرائیں اور مقابلہ جاتی بولی دہندگان صبح ساڑھے گیارہ اور ساڑھے بارہ بجے کے درمیان اپنا اندراج کرائیں۔
نیلامیوں کے نتائج کا اعلان 6 ستمبر ، 2019 ء  کو کر دیا جائے گا اور کامیاب بولی دہندگان کے ذریعہ ادائیگی 9 ستمبر، 2019ء  کے روز کی جائے گی۔
۔۔۔۔۔۔۔
U. No. 3968
(Visitor Counter : 49
سٹرک ٹرانسپورٹ اور شاہراہوں کی وزارت
ملک میں بجلی سے چلنے و الی گاڑیوں کے فروغ میں بیٹری تبادلہ پالیسی کلیدی رول ادا کرے گی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایاکہ مختلف ٹیکنالوجیوں اور کاروباری ماڈلز کو فروغ دے کر تمام چیلنجوں سے نمٹنے کے لیے بیٹری کی تبدیلی پالیسی کو ایک تصور کے طور پر وضع کیا گیا ہے جو بیٹریوں کو چارج کرنے کے لیے کم پیشگی لاگت، کم سے کم ڈاؤن ٹائم اور کم جگہ کی ضروریات کو یقینی بنائے گا۔ اس طرح بیٹری کی تبدیلی کی پالیسی ملک میں بجلی سے چلنے والی گاڑیوں کی ترقی میں اہم کردار ادا کرے گی۔
بیٹری تبدیلی پالیسی کا مقصد ای وی بیٹری کے ماحولیاتی نظام کے لیے اختراعی صلاحیت کا تحفظ کرتے ہوئے زیادہ انٹرآپریبلٹی کے لیے ایک فریم ورک بنانا ہے۔ فی الحال بی آئی ایس نے بی آئی ایس کی ای ٹی ڈی51 کمیٹی کے تحت ایک کمیٹی تشکیل دی ہے تاکہ بیٹری کے فارم فیکٹر ، کمیونیکیشن پروٹوکول، کنیکٹرز اور انٹرآپریبلٹی کے معیارات مرتب کیے جائیں جو ای ویز کے درمیان جامع انٹرآپریبلٹی کو یقینی بنائے گی۔ یہ معیارات اس بات کو ذہن میں رکھتے ہوئے وضع کیے جا رہے ہیں کہ وہ اختراع کو روکتے نہیں ہیں بلکہ بیٹری کی تبدیلی کے بنیادی ڈھانچے کے موثر، قابل بھروسہ، محفوظ اور گاہک کے موافق عمل درآمد کو یقینی بناتے ہیں۔
بیٹری تبدیلی کی پالیسی کا مسودہ زیادہ انٹرآپریبلٹی کے لیے ایک فریم ورک بنانے کامحور ہے۔ مزید برآں، بیٹری تبدیلی کی پالیسی بھی شفافیت کے تمام پہلوؤں کو واضح طور پر بیان کرتی ہے۔
صدر جمہوریہ کا سکریٹریٹ
صدر جمہوریہ ہند نے انڈین کونسل آف ایگریکلچرل ریسرچ- قومی ڈیری تحقیقی ادارے کے 19ویں جلسہ تقسیم اسناد میں شرکت کی
صدر جمہوریہ ہند، محترمہ دروپدی مرمو نے آج  ہریانہ کے کرنال میں واقع انڈین کونسل آف ایگریکلچرل ریسرچ – قومی ڈیری تحقیقی ادارے  کے 19ویں جلسہ تقسیم اسناد میں شرکت کی اور خطاب کیا۔
اس موقع پر اظہار خیال کرتے ہوئے، صدر جمہوریہ نے کہا کہ دودھ کی صنعت ہمارے ملک کی خوراک اور تغذیائی سلامتی کو یقینی بنانے میں ایک اہم کردار ادا کرتی ہے۔ ڈیری کا شعبہ ملک کی جی ڈی پی میں تقریباً 5 فیصد کے بقدر کا تعاون دیتا ہے اور بھارت میں تقریباً 8 کروڑ کنبوں کو روزی روٹی بھی فراہم کرتا ہے۔ لہٰذا، این ڈی آر آئی جیسے ادارے ملک کی جامع ترقی میں ایک اہم کردار ادا کرتے ہیں۔
صدر جمہوریہ نے کہا کہ گائیں اور دیگر مویشی بھارتی سماج اور روایات کا جزو لاینفک ہیں۔ انہیں یہ بتاتے ہوئے خوشی ہوئی کہ این ڈی آر آئی نے بڑی مقدار میں دودھ دینے والی بھینسوں اور گایوں کے کلون تیار کرنے والی تکنالوجی کو ترقی دی ہے۔ انہوں نے کہا کہ اس سے جانوروں کی دودھ پیدا کرنے کی صلاحیت میں اضافہ ہوگا اور کاشتکاروں کی آمدنی بھی بڑھے گی۔
صدر جمہوریہ نے کہا کہ دودھ اور دودھ سے تیار مصنوعات ہمیشہ سے ہی بھارتی کھانوں اور ثقافت کا ایک اٹوٹ حصہ رہے ہیں۔ بھارت دودھ پیدا کرنے والا دنیا کا سب سے بڑا ملک ہے۔ تاہم، ہم دودھ سے تیار مصنوعات کو لے کر بڑھتے مطالبات کی چنوتیوں کا سامنا کر رہے ہیں۔ اس کے علاوہ، ڈیری کا شعبہ اچھی کوالٹی کے چارے کی دستیابی، تبدیلی آب و ہوا کی وجہ سے موسم کی تبدیلی اور مویشیوں میں پیدا ہونے والی بیماریوں جیسی چنوتیوں کا سامنا کر رہا ہے۔ ہمارے سامنے دودھ کی پیداوار اور ڈیری فارمنگ کو پائیدار بنانا ایک چنوتی ہے۔ جانوروں کی بہبود کو ذہن میں رکھتے ہوئے ماحولیات دوست اور آب و ہوا کو مدنظر رکھ کر تیار کی گئی تکنالوجیوں کو اپناکر دودھ کی صنعت کو ترقی دینا ہم سب کی ذمہ داری ہے۔ انہیں یہ بتاتے ہوئے مسرت ہوئی کہ این ڈی آر آئی ڈیری فارموں سے خارج ہونے والی گرین ہاؤس گیسوں میں تخفیف لانے کے لیے مختلف تکنالوجیوں کو فروغ دے رہا ہے۔ اس کے ساتھ ساتھ، این ڈی آر آئی حیاتیاتی گیس پیداوار جیسی صاف ستھری توانائی پر بھی زور دے رہا ہے۔
صدر جمہوریہ نے کہا کہ خواتین بھارت میں دودھ کی صنعت کی انتظام کاری میں ایک اہم کردار ادا کر رہی ہیں۔ یہ شعبہ خواتین کو خود کفیل بنانے میں ایک اہم کردار ادا کر سکتا ہے۔ لہٰذا، انہیں تعلیم، تربیت اور ہنر مندی ترقیات کے میدان میں مزید مواقع فراہم کرنے کی ضرورت ہے۔ خواتین کو ڈیری کے شعبے میں کاروباری ادارے قائم کرنے کے لیے آسان قرض اور منڈی تک رسائی بھی فراہم کی جانی چاہئے۔
صدر جمہوریہ کی تقریر ملاحظہ کرنے کے لیے یہاں کلک کریں-
ماحولیات، جنگلات اور موسمیاتی تبدیلی کی وزارت
مرکزی کابینہ نے ماحولیاتی تعاون کے بارے میں ہندوستان اور فن لینڈ کے درمیان تعاون کے مفاہمت نامے کی منظوری دے دی ہے
نئی دہلی،10 اکتوبر / مرکزی کابینہ نے جس کی صدارت وزیراعظم جناب نریندر مودی نے کی ماحولیاتی تعاون کے بارے میں ہندوستان اور فن لینڈ کے درمیان تعاون کے مفاہمت نامے کی منظوری دے دی ہے ۔ تعاون کے اس مفاہمت نامے کے ذریعےہر ایک ملک میں نافذ قانونی ضابطوں کے نفاذ کو ذہن میں رکھتے ہوئے یکسانیت ، دونوں طرف سے ایک طرح کے اقدامات اور آپسی فائدے کی بنیاد پر ماحولیات کے تحفظ اور قدرتی وسائل کے بندوبست کے شعبے میں دونوں ملکوں کے درمیان قریبی اور طویل مدتی تعاون کو قائم کیا جا سکے گا اور اسے فروغ دیا جا سکے گا ۔
امید ہے کہ تعاون کے اس مفاہمت نامے کے ذریعے ماحولیاتی کے بہتر تحفظ اس کی بہتر برقراری اور آب و ہوا کے بہتر بندوبست نیز جنگلاتی زندگی کے تحفظ اور اسے محفوظ رکھنے کے لئے جدید ترین ٹیکنالوجیوں اور بہترین کارروائیوں کا استعمال کیا جا سکے۔
اس مفاہمت نامے کے تحت جن شعبوں میں تعاون کیا جائے گا وہ مندرجہ ذیل ہے:
- ہوا اور پانی کے آلودہ ہونے کی روک تھام اور اسے صاف ستھرا بنانے ، کثافت سے دو چار زمینوں کی اصلاح کرنا ۔
- کچرے کا بندوبست جس میں خطرناک کچرا اور کچرے کو توانائی میں بدلنے کی ٹیکنالوجی بھی شامل ہے ۔
- گشتی اقتصادیات کا فروغ ، چھوڑے کاربن کے مسائل کا حل اور جنگلات سمیت قدرتی وسائل کا دیر پا بندوبست ۔
- آب و ہوا کی تبدیلی ۔
- ماحولیات اور جنگلات کی نگرانی اور اس کی معلومات کا بندوبست ۔
- سمندری اور ساحلی وسائل کا تحفظ ۔
- سمندری ؍ سمندری ساحلوں کے پانی کا مضبوط بندوبست ۔
- کوئی بھی ایسا دوسرا شعبہ جس پر متفقہ طور پر اتفاق ہو۔
پس منظر :
بڑھتے ہوئے ماحولیاتی مسائل کسی ایک ملک تک محدود نہیں ہے بلکہ یہ پوری دنیا کے لئے ایک سنجید چیلنج کی حیثیت رکھتی ہے۔ ہندوستان دنیا میں تیزی سے ابھرنے والی معیشتوں میں شامل ہے۔ جس کے ساحل بہت وسیع ہیں۔ اور وہ قیمتیں حیاتیاتی تنوع کا حامل ہے۔ فن لینڈ کے خاص ماحولیاتی مسائل ، فضا اور پانی کی آلودگی ہے اور اس میں اس کی جنگلاتی زندگی کا تحفظ بھی شامل ہے۔ فن لینڈ کی سب سے بڑی ماحولیاتی ایجنسی اس کی ماحولیاتی وزارت ہے۔ جس کا قیام 1983 میں عمل میں آ تھا۔ اندرون ملک اور آس پاس کے ملکوں کی صنعتی کثافت دونوں ملکوں کی فضا اور خالص پانی کی فراہمی کو متاثر کرتی ہے۔ فن لینڈ کو آبی کثافت اور قدرتی وسائل کی بڑھتی ہوئی مانگ کے چیلنج کا سامنا ہے۔ دونوں ملکوں کی بہت سے ماحولیاتی مسائل درپیش ہیں۔مثلاً ذائعے شدہ پانی کا بندو بست، ایسے جانوروں کا تحفظ جن کی بقا کو خطرہ در پیش ہے فضائی اور آبی کثافت پر قابو پانا اور قدرتی وسائل کی بڑھتی ہوئی مانگ ۔
فوری ضرورت کو دیکھتے ہوئے دونوں ملکوں نے ماحولیات کے تحفظ اور قدرتی وسائل کے بندوبست نیز بہتر ماحولیاتی تحفظ کے لئے درکار جدید ترین ٹیکنالوجی اور بہترین کارروائیوں کے شعبے میں آپس میں تعاون کرے اور طویل مدتی تعاون قائم کرنے کا فیصلہ کیا۔
نوجوانوں کے امور اور کھیل کود کی وزارت
کھیل کی وزارت نے برطانیہ کے دورے کے دوران ثانیہ مرزا کے دوسالہ بیٹے کوبھی اسی کے ساتھ لے جانے کی اجازت حاصل کرنے کیلئے برطانیہ کی حکومت سے رجوع کیا ہے
نوجوانوں کے امور اور کھیل کود کی وزارت نے ممتاز ٹینس کھلاڑی ثانیہ مرزا کے دوسال کے بیٹے کو ویزہ جاری کرنے کے مقصد سے برطانیہ کی حکومت سے رابطہ قائم کیا ہے، تاکہ ثانیہ مرزا ٹوکیو اولمپکس سے قبل ،برطانیہ میں سلسلے وار مقابلوں میں حصہ لینے کے دوران اپنے بچے کو بھی اپنے ساتھ لے جاسکے۔
ثانیہ مرزا 6 جون کو نوٹنگھم اوپن میں حصہ لیں گی جس کے بعد وہ 16 جون کو برمنگھم اوپن میں اور پھر 20 جون کو ایسٹ بورن او پن میں شرکت کریں گی۔ جس کے بعد وہ 28 جون کو ومبلڈن گرینڈ سلیم میں حصہ لیں گی۔ حالانکہ ثانیہ مرزا کو نوٹنگھم تک سفر کرنے کا ویزہ جاری کیا جاچکا ہے لیکن بھارتی مسافروں پر سفر سے متعلق بند شیں عائد کرنے کی وجہ سے ان کے بیٹے اور آیا کو ویزہ نہیں ملا ہے۔
ثانیہ مرزا نے ،جو کھیلوں کی وزارت کی ’’ٹارگیٹ اولمپک پوڈئیم اسکیم‘‘ کا ایک حصہ ہیں، نے وزارت سے رابطہ قائم کرکے اپنے بیٹے اور اس کی آیا کیلئے ویزہ حاصل کرنے میں مدد کیلئے درخواست کی تھی۔ ثانیہ نے کہا ہے کہ وہ چونکہ ایک مہینے کیلئے باہر جارہی ہیں اس لئے اپنے دوسالہ بیٹے کو یہاں چھوڑ کر نہیں جاسکتیں۔
کھیلوں کی وزارت نے اس درخواست پر فوری کارروائی کرتے ہوئے پہلے ہی وزارت خارجہ کو ایک مراسلہ تحریر کردیا ہے جس میں وزارت سے درخواست کی گئی ہے کہ وہ لندن میں بھارت کے سفارت خانے کے ذریعہ برطانیہ میں اس معاملے کو اٹھائے۔وزارت کی جانب سے اس سلسلے میں کی گئی کوششوں کا ذکر کرتے ہوئے نوجوانوں کے امور اور کھیل کود کے وزیرکرن رجیجو نے کہا’’ہمیں ثانیہ کی درخواست کچھ روز پہلے ہی موصول ہوئی تھی، اور میں محسوس کرتا ہوں کہ یہ بات اہم ہے کہ ایک ماں کی حیثیت سے ثانیہ کو اپنے دو سالہ بیٹے کو اپنے ساتھ لے جانے کی اجازت ملنی چاہئے تاکہ وہ یہاں اپنے بچے کے بارے میں فکر مند ہوئے بغیر کھلے دماغ سے مقابلوں میں شرکت کرسکیں۔میں نے درخواست کو منظوری دیدی ہے اور کھیلوں کی وزارت کے عہدیداروں نے اس سلسلے میں وزارت خارجہ کے ساتھ کارروائی شروع کردی ہے۔ کھیلوں کی وزارت کی ہمیشہ یہ کوشش رہی ہے کہ وہ اپنے کھلاڑیوں کو ہر ممکن مدد فراہم کرے۔ ہم پر امید ہیں کہ برطانیہ کی حکومت اس معاملے پر غور کرے گی اور ثانیہ مرزا کے ساتھ ان کے بیٹے کو بھی لے جانے کی اجازت دے گی۔‘‘
وزارت خزانہ
مالی برس 24-2023  کے لئے جمع ہونے والے مجموعی براہ راست ٹیکس میں 18.29 فیصد کا اضافہ ریکارڈ کیا گیا
مالی برس 24-2023  کے لئے جمع ہونے والے نیٹ براہ راست ٹیکس میں 23.51 فیصد سے زیادہ کا اضافہ ہوا
مالی برس 24-2023  کے لئے جمع ہونے والا ایڈوانس ٹیکس 355481 کروڑ روپے رہا، جس میں 20.73 فیصد کا اضافہ ہوا
مورخہ 16 ستمبر 2023 تک ، مجموعی طور پر 121944 کروڑ روپے کے ریفنڈس جاری کئے گئے
مالی برس 24-2023  کے لئے جمع ہونے والے مجموعی براہ راست ٹیکس کے عبوری اعداد سے ظاہر ہوتا ہے کہ 865117 کروڑ روپے کی مجموعی رقم اکٹھا ہوئی ہے، جو کہ گزشتہ مالی برس  کی اسی مدت میں 700416 کروڑ روپے تھی، جس میں 23.51 فیصد کا اضافہ ہوا ہے۔
مبلغ 865117 کروڑ روپے کی نیٹ براہ راسٹ ٹیکس وصولی  میں 416217 کروڑ روپے  کا کارپوریشن ٹیکس  اور ذاتی آمدنی ٹیکس  شامل ہیں، جس میں 447291 کروڑ روپے  کا تمسکات کے لین دین کا ٹیکس  شامل ہے۔
مالی برس 24-2023 کے لئے ، براہ راست ٹیکسوں کی مجموعی وصولی  کے عبوری اعداد وشمار 987061 کروڑ روپے رہے، جو کہ گزشتہ مالی برس کی اسی مدت کے دوران 834469 کروڑ روپے تھے، جس میں 18.29 فیصد کا اضافہ ہواہے۔
مبلغ 987061 کروڑ روپے کی مجموعی وصولی میں 471692 کروڑ روپے کا کارپوریشن ٹیکس  اور ذاتی آمدنی ٹیکس  شامل ہیں، اس میں 513724 کروڑ روپے کا تمسکات کے لین دین کا ٹیکس  شامل ہے۔ خفیف ہیڈ وائس وصولی ، 355481 کروڑ روپے کے ایڈوانس ٹیکس،519696 کروڑ روپے کا ٹیکس ڈیڈکٹڈ ایٹ سورس، 82460 کروڑ روپے کے سیلف اسسمنٹ ٹیکس، 21175 کروڑ روپے کے ریگولر اسسٹمنٹ ٹیکس ؛ اور 8248 کروڑ روپے کے دیگر خفیف ہیڈس کے تحت ٹیکس پر مشتمل ہے۔
مالی برس 24-2023  کے لئے ایڈوانس ٹیکس کی وصولی کے عبوری اعداد وشمار کی رقم 355481 کروڑ روپے رہی، جو کہ گزشتہ مالی برس یعنی 23-2022 کی اسی مدت کے لئے 294433 کروڑ روپے تھی۔ اس میں 20.73 فیصد کا اضافہ ہوا ہے۔ 16 ستمبر 2023 تک 355481 کروڑ روپے کی ایڈوانس ٹیکس وصولی 280620 کروڑ روپے کے کارپوریشن ٹیکس  اور 74858 کروڑ روپے کے ذاتی آمدنی ٹیکس  پر مشتمل ہے۔
مالی برس 24- 2023 میں 16 ستمبر 2023 تک ، 121944 کروڑ روپے کی رقم بھی ریفنڈ کے لئے جاری کی جاچکی ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-9653
(Visitor Counter : 71
ریلوے کی وزارت
کووڈ چیلنجوں کے باوجود ریلوے ترقی کی راہ پر گامزن؛ گزشتہ سال کے مقابلے کوئلے کی ڈھلائی سے ہونے والی آمدنی میں 54 فیصد اضافہ اور 20۔2019 کے مقابلے 1.4 فیصد اضافہ
لدائی اور آمدنی کے اعتبار سے ریلوے کی مال کی ڈھلائی سے ہونے والی آمدنی میں سب سے زیادہ اضافہ
رواں مالی سال میں اب تک انڈین ریلوے نے مجموعی طور پر 185.04 ملین ٹن  کی لدائی کی ہے، جوکہ سال 2019 کی اسی مدت کے لدائی کےاعداد و شمار کے مقابلے میں 10.37 فیصد زیادہ ہے
جوکہ سال 2020 کی اسی مدت کے لدائی کےاعداد و شمار کے مقابلے میں 59.38 فیصد زیادہ ہے
رواں مالی سال22۔2021 میں انڈین ریلویز مال کی لدائی سے حاصل آمدنی 18542.8 کروڑ روپے ہے ، جوکہ سال 2019 کی آمدنی  کے مقابلے میں 4.92 فیصد زیادہ ہے اور سال 2020 کی اسی مدت کی آمدنی  سے 75.93 فیصد زیادہ ہے
ستمبر 2020 سے مئی 2021 تک کے مسلسل 9 ماہ میں سب سے زیادہ لدائی کی گئی
نئی دہلی، 21 مئی 2021، کووڈ چیلنجوں کے باوجود انڈین ریلوے نے مالی سال 22۔2021 میں ریکارڈ مال کی لدائی کے ساتھ ترقی کی اپنی رفتار کو جاری رکھا ہے ۔
اس مالی سال 22۔2021 میں انڈین ریلویز کی لدائی سال 2020 اور 2019 سے زیادہ رہی ہے۔ اس سال لدائی 185.04 ایم ٹی رہی ہے جبکہ 2020 میں یہ 116.1 ایم ٹی اور 2019 میں 167.66 ایم ٹی تھی۔ اس سے بالترتیب 59.38 فیصد اور 10.37 فیصد اضافے کا پتہ چلتا ہے۔
اس مدت میں انڈین ریلویز کی مال کی لدائی سے حاصل آمدنی 18542.8 کروڑ روپے ہے ، جوکہ سال 2019 کی آمدنی 17674 کروڑ روپے کے مقابلے میں 4.92 فیصد زیادہ ہے اور سال 2020 کی اسی مدت کی آمدنی  سے 75.93 فیصد زیادہ ہے۔
ستمبر 2020 سے مئی 2021 تک کے مسلسل 9 ماہ میں انڈینریلوے نے پہلے سےزیادہ لدائی کی اپنی رفتار کو برقرار رکھا ہے۔
کوئلے کےشعبے میں ترقی کی رفتار کو برقرار رکھا گیا ہے۔ انڈین ریلوے نے گزشتہ سال 2020 کے مقابلے مال سال 21۔2020 میں .54.03 فیصدکا اضافہ کرتے ہوئے 88.15 ایم ٹی کوئلے کی لدائی کی ہے جو کہ سال 2019 کی لدائی  سے 1.39 فیصد زیاہ ہے۔
ماہ مئی 2021 میں  انڈین ریلویز نے 73.45 ملین ٹن کی لدائی کی ہے جو کہ گزشتہ سال کی اسی مدت کی لدائی سے 44.99 فیصد زیادہ ہے۔ یہ سال 2019 کی اسی مدت کی لدائی  سے 10.27 فیصد زیادہ ہے۔
انڈین ریلوے نے 73.45 ملین ٹن کی لدائی کی ہے جس میں 35.62 ملین ٹن کوئلہ، 9.77 ملین ٹن خام لوہا، 3.38 ملین ٹن اناج، 2.22 ملین ٹن فرٹیلائزر، 2.02 ملین ٹن معدنی تیل اور 3.15 ملین ٹین سیمنٹ  شامل ہے۔
مئی 2021 میں انڈین ریلوے کی مال کی ڈھلائی سے ہونے والی آمدنی 7368.00 کرو ڑ روپے رہی جو کہ گزشتہ سال کی اسی ماہ کی آمدنی  سے 62.20 فیصد زیادہ اور سال 2019 کی اسی مدت کی آمدنی  سے 4.93 فیصد زیادہ ہے۔
یہ بات قابل ذکر ہے کہ انڈین ریلوے کے ذریعہ دی جانے والی کئی طرح کی رعایتوں / چھوٹ سے ریلوے کے ذریعہ مال کی ڈھلائی بہت ہی پرکشش ہوگئی ہے۔
قابل توجہ ہے کہ موجودہ نیٹ ورک میں مال گاڑیوں کی رفتار میں بھی کافی اضافہ ہوا ہے۔
انڈین ریلوے نے اپنی ہر طرح کی صلاحیتوں اور کارگزاری کو بہتر بنانے کے لئے کووڈ۔ 19 کو ایک موقع کے طور پر استعمال کیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-4709
(Visitor Counter : 124
سائنس اور ٹیکنالوجی کی وزارت
آپٹیکل طریقوں کے ذریعے ریڈیو فریکوئنسی  کی ترسیل کے لیے تیار کی گئی نئی ٹیکنالوجی ڈیجیٹل اور سیٹلائٹ مواصلات کو بہتر بنا سکتی ہے
نیکسٹ جنریشن فوٹونک اینالاگ ٹو ڈیجیٹل کنورٹرز  پروجیکٹ میں ایک نئے ڈیزائن کردہ پروٹو ٹائپس ، جو آپٹیکل طریقوں کے ذریعے فوری ریڈیو فریکوینسی کی پیمائش، جنریشن اور ریڈیو فریکوینسی کی ترسیل کا کام انجام دے سکتا ہے ، وہ تیز تر ڈجیٹل مواصلات ، بہتر سیٹلائٹ مواصلات، بہتر طبی امیجنگ اور فوٹونک راڈار کی بنیاد پر متعدد شعبوں میں انقلاب برپا کر سکتا ہے ۔
اینالاگ ٹو ڈیجیٹل کنورٹرز  جدید ڈیجیٹل ریسیورز کی اگلی نسل کو تیار کرنے کے لیے اہم اجزاء ہیں۔ الیکٹرانک اے ڈی سیز  کی حد یہ ہے کہ ان کی عمودی ریزولوشن اعلی بینڈوتھ پر متاثر ہو جاتی ہے۔ فوٹونکس کے ذریعے اس مسئلے کو حل کرنے کے لیے دو ممکنہ طریقے ہیں۔
آر ایف ، جب اسپیکٹرل طور پر بھرپور آپٹیکل پلسڈ سورس پر ماڈیول کیا جاتا ہے، تو اسے آپٹیکل ڈومین میں ایک منتشر میڈیم کے ذریعے پھیلایا جا سکتا ہے، اس طرح ہائی فریکوینسی والے آر ایف سگنلز کو مؤثر طریقے سے کم فریکوئنسی سگنلز میں تبدیل کیا جا سکتا ہے۔ یہ بیک اینڈ اے ڈی سی کی ان پٹ بینڈوتھ کی ضروریات کو آپٹیکل پلس کے اسٹریچ فیکٹر سے کئی گنا کم کرتا ہے۔ دوسرا فوٹونک نقطہ نظر آپٹیکل کلاک کا استعمال کرنا ہے ، جس کے وقت میں اتار چڑھاؤ  الیکٹرانک گھڑی کے مقابلے بہت چھوٹی ہوتی ہے ، جو ایک شارٹ پلس لیزر سے ممکن ہے۔ ہائی بینڈوڈتھ آر ایف سگنلز، جب اسٹیبل آپٹیکل کلاک سے سیمپل کئے جاتے ہیں ، تو وہ الیکٹرانک کلاکس کے مقابلے میں بہت زیادہ موثر تعداد میں بٹس  فراہم کر سکتے ہیں۔ اس میں ای اے ڈی سی سے 12 گنا زیادہ موثر بینڈوڈتھ کے ساتھ ٹائم اسٹریچڈ فوٹونک اے ڈی سی ہے، جو بہت زیادہ درستگی کے ساتھ سگنلز کے ڈیجیٹائزیشن کا کام کرتا ہے۔
سائنس، انجینئرنگ، ریسرچ بورڈ  کے اِمپرنٹ پروگرام کے تعاون سے آئی آئی ٹی مدراس کے ذریعہ تیار کردہ ایک این جی – پی اے ڈی سی ، ٹائم – اسٹریچڈ فوٹونک اے ڈی سی سے لیس ہے ، جس کی موثر بینڈوتھ متعلقہ ای اے ڈی سی سے 12 گنا زیادہ ہے، جو مؤثر طریقے سے کم بینڈوتھ ای اے ڈی سیز کے ساتھ اعلی بینڈوتھ سگنل کی سیمپلنگ کے قابل بناتا ہے۔
وہ ڈیجیٹل مربوط کمیونیکیشن کے لیے ہائی بینڈوڈتھ سگنلز کے ساتھ کام کر رہے ہیں جہاں ای اے ڈی سیز کے محدود ای این او بی کی وجہ سے اسکیلنگ اسپیکٹرل کارکردگی کو چیلنج کیا جا رہا ہے اور اس مسئلے کے لیے بنیادی حل تلاش کرنے کی کوشش کر رہے ہیں۔
سائنسدانوں نے کہا ہے کہ ‘‘ ڈی آر ڈی او کے ساتھ ہماری بات چیت نے ہمیں ان حلوں کو تیار کرنے کا اعتماد دیا کیونکہ ہم نے پایا کہ رڈار سگنل پروسیسنگ بھی دستیاب الیکٹرانکس کے ذریعہ محدود ہے۔ اسی طرح کے تقاضوں کے ساتھ ہمارے انڈسٹری پارٹنر نے بھی ہم سے رابطہ کیا۔ اس طرح، یہ تمام مہارتیں این جی – پی اے ڈی سی کی ترقی کے لیے اکٹھی ہوئیں ’’ ۔
سائنس دانوں نے حیدرآباد کی لائٹ موٹف آٹومیشن کے ساتھ معاہدہ کیا ہے تاکہ لوگوں تک ٹیکنالوجی پہنچ سکے۔
سب - نیکوئسٹ پی اے ڈی سی سسٹم کا تجرباتی سیٹ اپ
ایم ایل ایل کا پیکیجڈ وِیو ایم ایل ایل کا ٹاپ ویو
سب – نیکوئسٹ پی اے ڈی سی سسٹم کا ٹاپ وِیو سب – نیکوئسٹ پی اے ڈی سی یونٹ کا پیکیجڈ سسٹم
ٹی ایس – پی اے ڈی سی کا تجرباتی سیٹ اپ
پیکیجڈ ٹی ایس – پی اے ڈی سی کا ٹاپ وِیو ٹی ایس – پی اے ڈی سی کی پیکیجڈ یونٹ